Dallas Mavericks

Dallas  Mavericks (skraćeno Mavs) košarkaški je klub iz Dallasa, SAD. Igraju u NBA ligi. Vlasnik kluba je Mark Cuban.

 Domaće dvorane 
 Reunion Arena (1980–2001)
 American Airlines Center (2001–)

 Historija 
Godine 1979. Don Carter i Norm Sonju zatražili su od NBA lige pravo na osnivanje novog kluba u Dallasu. Naredne godine im je odobreno i Mavericksi su platili 12 miliona dolara za ulazak u ligu.

Tim je dobio ime po seriji Maverick, u kojoj je jedan od suosnivača glumio istoimeni lik.

U prvoj utakmici Mavericksa, pobjedili su San Antonio Spurse, rezultatom 103-92, ali su sezonu završili sa omjerom 15 pobjeda i 67 poraza. Međutim, u toku sezone Mavsi su doveli Brad Davisa, koji je u zadnjih 26 utakmica sezone (koliko je i odigrao) bio najbolji asistent kluba. Proveo je narednih 12 godina u klubu, a Mavericksi su penzionisali njegov dres sa brojem 15.

NBA draft 1981. spletom sretnih okolnosti donosi Mavsima tri značajne pozicije za izbor igrača. U klub dolaze: kao prvi izbor Mark Aguirre, kao deveti Rolando Blackman i kao 24. Jay Vincent.

Sa novim pojačanjima Mavsi su završili sezonu s omjerom 28-54, te prepustili posljednje mjesto u diviziji ekipi Utah Jazza.

Poboljšanje je uslijedilo u sezoni 1982/83, koju su završili sa 10 pobjeda više. Ipak doigravanje im je izmaklo za 7 pobjeda.

Mark Aguirre je pedvodio ekipu sa prosjekom od 24,4 poena po utakmici, čime je bio šesti u NBA ligi.

 Put ka uspjehu 
Iako tek četvrta sezona Mavericksa, uspjeli su ući u doigravanje, završivši sezonu pozitivnim omjerom 43-39. Aguirre je završio sezonu kao drugi strijelac lig, sa prosjekom 29,5 poena.

U prvom krugu doigravanja su pošli Seattle SuperSonicse (omjerom 3-2), ali su Los Angeles Lakersi, prdvođeni Magic Johnsonom ipak bili preveliki zalogaj za mladu ekipu Mavsa.

Ponovo su se vratili u doigravanje, u sezoni 1984-85 , ali su ispali u prvom krugu od Portland Trail Blazersa.

Omjer 55-27, 1987. godine, i velika očekivanja u doigravanju, su poremetili mladu ekipu i ispali su u prvom krugu.

Predvođeni Aguirreom, koji je po šesti put uzastopno vodeći strijelac ekipe, Mavsi sezonu 1987-88 završavoju sa omjerom 53-29. Relativno lagano dolaze do konferencijskog finala, što je tada bio najveći uspjeh kluba.

Lakersi su ponovo bili uspješniji, i u finalu konferencije, u 7 utakmica, savladali Mavse.

 Godine za zaborav 
Naredne sezone Aguirre odlazi iz ekipe i uz povrede i razna nesportska ponašanja igrača, Mavsi propuštaju doigravanje.

Iako su 1990. godine igrali u doigravanju, ispali su u prvom krugu.

Uslijedio je period neigranja u završnici u kojem je bilo mnogo razmjena igrača i promjena trenera, kao i veliki broj visokih izbora na draftu

Najvažniji događaji, u pogledu igračkog kadra, iz tog perioda su bili dovođenje igrača Michaela Finleyja (1996), Dirka Nowitzkog i Stevea Nasha (1999).

Možda i najvažniji događaj, je bio kupovina Mavsa od strane Mark Cubana za 285 miliona dolara, 1. januara 2000. Kao bivši vlasnik sezonske ulaznice, Cuban je odredio novi pravac u popularizaciji kluba. Njegovi kontravezni potezi (dozvolio je Rodmanu da živi u njegovoj kući čitavu sedmicu) učinili su ga jako popularnim među navijačima, a samim tim i popularnost kluba je porasla. Također je kažnjavan milionskim ciframa zbog kršenja NBA pravila na terenu.

 Novi početak 
Predvođeni trojcem, Nowitzki, Finley i Nash, Mavsi u prvoj sezoni sa novim vlasnikom, ulaze u doigravanje i postaju redovan učesnik završnica.

2003. godine ponovo veliki uspjeh, konferencijsko finale protiv San Antonio Spursa. U trećoj utakmici, kod rezultata 1-1 u utakmicama, vodeći igrač Dirk Nowitzki je povrijedio koljeno, čime je propustio ostatak finala. Nakon toga Spursima nije bilo teško proći Mavse omjerom 4-2.

2004. godine, po isteku ugovora, Steve Nash odlazi iz kluba, što je u velikoj mjeri unazadilo napadačku igru Mavsa, ali sa novim pojačanjima klub je pojačao igru u odbrani.

Naredne godine ispadaju u drugom krugu doigravanja, od Phoenix Sunsa, koje je predvodio, upravo, bivši igrač Mavericksa Steve Nash.

Sezonu 2005-06 završavaju sa omjerom 60-22, a u finalu konferencije ponovo Sunsi i ponovo Nash. Ovaj put su slavili Mavsi i prošli u NBA finale, po prvi put u historiji kluba.

 Finale 2006. 

U finalu su ih čekali prvaci Istočne konferencije Miami Heat.

Mavericksi su pobijedili u prve dvije utakmice, a u Dalasu su već počeli planiranje velike parade.

U trećoj utakmici su vodili sa 13 poena razlike, sa manje od 7 minuta do kraja, ali su ipak izgubili 98-96 u jednoj crnoj seriji 22-7 za Heat.

Nakon toga Dwyane Wade je predvodio Heat do osvajanja titule, postižući u 4 pobjedničke utakmice 36 i više poena.

Igrači Mavsa su pravili greške u ključnim momentima i redovno fulali odlučujuća slobodna bacanja.

Kao posljedica nervoze Mavsi su činili poteze koje su čelnici NBA kaznili sa 250 000 $ za Cubana 5 000 $ za Nowitzkog i Jerry Stackhouse utakmicom neigranja.

 Važniji pojedinci 
 U Kući slavnih 
 Alex English

 Zaslužni pojedinci 
 Don Carter, osnivač kluba
 Mark Aguirre
 Jay Vincent
 Michael Finley
 Jason Kidd
 Jamal Mashburn
 Steve Nash
 Dennis Rodman

 Penzionisani brojevi 
 12 – Derek Harper, plejmejker (1983–1994, 1996–1997)
 15 – Brad Davis, plejmejker (1980–1992)
 22 – Rolando Blackman, bek šuter (1981–1992)
 41 – Dirk Nowitzki, krilni centar / centar (1998–2019)

 Reference 

 Vanjski linkovi 

 Službeni sajt

Kategorija:Dallas Mavericks
Kategorija:NBA klubovi
Kategorija:Košarkaški klubovi osnovani 1980.